“ดร.ฮาราลด์ ลิงค์” มอบรางวัลแชมป์ “ขี่ม้า” รายการ THAILAND CHAMPIONSHIP 2022
สมาคมกีฬาขี่ม้าแห่งประเทศไทย จัดแข่งขันกีฬาขี่ม้าชิงชนะเลิศแห่งประเทศไทย ประจำปี พ.ศ. 2565 รายการ THAILAND CHAMPIONSHIP 2022
สมาคมกีฬาขี่ม้าแห่งประเทศไทย จัดแข่งขันกีฬาขี่ม้าชิงชนะเลิศแห่งประเทศไทย ประจำปี พ.ศ. 2565 รายการ THAILAND CHAMPIONSHIP 2022
10 ต.ค. 2565

ดร.ฮาราลด์ ลิงค์ นายกสมาคมกีฬาขี่ม้าแห่งประเทศไทย แสดงความยินดีและมอบถ้วยรางวัลเกียรติยศ การแข่งขันรายการ THAILAND CHAMPIONSHIP 2022 ในรุ่นสูงสุดของการแข่งขันประเภทกระโดดข้ามเครื่องกีดขวาง (Jumping) รุ่น Senior A ระดับความสูง 140 เซนติเมตร ให้กับ สายลับ เลิศรัตนชัย กับม้า Courville L นักกีฬาผู้ชนะเลิศและคว้ารางวัลไปได้ด้วยคะแนนรวมที่ดีที่สุดจากการแข่งขันทุกสนามเก็บคะแนน (Qualify Round) ตามด้วยอันดับที่ 2 อัญชิสา แจมซ่า, อันดับที่ 3 จ่าสิบตรีบรรจง บุตรเสมียน, อันดับที่ 4 ณัฐนิช บัณฑะวงค์ และ อันดับที่ 5 นภัทร เลิศศิลป์เจริญ
โดย ดร. ฮาราลด์ ลิงค์ ประธาน บี.กริม และนายกสมาคมกีฬาขี่ม้าแห่งประเทศไทย จัดการแข่งขันกีฬาขี่ม้าชิงชนะเลิศแห่งประเทศไทย ประจำปี พ.ศ. 2565 (THAILAND CHAMPIONSHIP 2022) ระหว่างวันที่ 6 – 9 ตุลาคม 2565 ณ สโมสร ไทยโปโล แอนด์ อีเควียสเตรียน คลับ พัทยา ซึ่งเป็นสนามเก็บคะแนน (Qualify Round) สนามสุดท้ายของรายการ มีนักกีฬาในสังกัดชมรมและสโมสรสมาชิกของสมาคมจากทั่วประเทศไทยให้ความสนใจและเข้าร่วมแข่งขันเป็นจำนวนมาก และมีม้าเข้าร่วมแข่งขันด้วยกันมากกว่า 119 ม้า
สำหรับการแข่งขันรายการต่อไป ทางสมาคมฯจะจัดการแข่งขันขึ้นพร้อมกันทั้ง 3 ประเภท ได้แก่ ศิลปะบังคับม้า (Dressage) อีเวนท์ติ้ง (Eventing) และเอ็นดูแรนซ์ (Endurance) ในระหว่างวันที่ 27-30 ตุลาคม 2565 ต่อด้วย การแข่งขันระดับนานาชาติสำหรับรายการ CSIJ-B BANGKOK 2022 และ PRINCESS’S CUP THAILAND 2022 ซึ่งจะจัดขึ้นในห้วงเดียวกัน ระหว่างวันที่ 18 – 27 พฤศจิกายน 2565 ณ กองพลทหารม้าที่ 2 รักษาพระองค์ สนามเป้า กรุงเทพฯ ทั้งนี้ ผู้ที่สนใจสามารถเข้าร่วมชมการแข่งขันได้โดยไม่เสียค่าใช้จ่าย ใดๆ